  Майя Бывальцева Удмуртия кун кивалтӥсьлэн Резерв фондысьтыз ватсаса коньдон басьтоз. Кызьы ивортэ улосвыл тӧролэн но кивалтэтлэн пресс-службазы, со сярысь косэмез кинюртӥз Россилэн азьмуртэз Владимир Путин. 278 миллион манет висъялозы Ижысь 4 номеро кар эмъяськонниез пуктонэз йылпумъяны, эшшо 27 миллион манет — Глазкарысь физикая но математикая лицейлэсь юртсэ выльдыны (спортзал но мастерскойёс). Ватсаса коньдон висъям пумысен малпанъёссэ вераса, Удмуртилэн тӧроез Александр Бречалов ньыль толэзьскын улосвылын йылпумъямтэ лэсьтӥськонъя ужпумез вырӟытыны луиз шуыса пусйиз. Калык понна котькудӥзлэн кулэлыкез туж бадӟым. Кылсярысь, Ижкарысь Ленин ёросысь эмъяськонние 40 сюрс пала адями ветлоз Александр Бречалов, Удмуртилэн тӧроезТӧролэн верамезъя, басьтэм коньдонэз кулэезъя кутонэз со ачиз чакласа возёз. Тегъёс: Мерлык Ижкар ВладимирПутин Удмуртия Глазкар коньдон АлександрБречалов  